Document ID: /fineweb-2-swissfilter-quality_10-filterrobots/filtered/02038.jsonl.gz/4911

En la regiun da l’Amazonas en la Brasilia è sulet l’october sparì uschè bler guaud tropic sco la surfatscha dal chantun Sviz. Tenor l’institut brasilian Inpe han ins runcà var 904 km² guaud tropic.
Tenor l’emettur da televisiun «Globo» è quai la pli gronda runcada il mais d’october dapi set onns. Runcadas ed incendis èn creschids ferm durant il temp d’uffizi da Jair Bolsonaro, che n’è betg pli vegnì reelegì sco president. Protecturas e protecturs da l’ambient speran ch'i vegnia puspè runcà damain guaud sut il nov president Lula Da Silva .